Opgeruimd stap die jong Jan Klaas onder die hoë bome deur. Die grondpaadjie is warm onder sy kaal voete. Die lewe is mooi, die voëltjies sing en die hemel is op sy plek.
In die kafeetjie haal Jan Klaas ‘n botteltjie Coke uit die koue yskas. Hy stap na die tydskrifrak en kry vir hom op pad ‘n pakkie Simba tjips.
Hy kyk op en sy hart gaan staan amper. In die plek van die gewone gesette Griek staan sy jong, kurwige blondinevrou en glimlag by die till. En, daar is nie omdraaikans nie – sy staan reeds vir hom en wag.